# ΑΠΟΤΕΛΕΣΜΑΤΑ ΟΜΙΛΟΥ ΟΤΕ ΓΙΑ ΤΟ B’ ΤΡΙΜΗΝΟ ΤΟΥ 2024

**Σύνοψη**

* **Περαιτέρω ανάπτυξη στην Ελλάδα: αύξηση εσόδων κατά 8%, προσαρμοσμένο EBITDA (AL) ενισχυμένο κατά 1,5%**
  + **Έσοδα από υπηρεσίες κινητής αυξημένα κατά 4%**
  + **Θετικές λειτουργικές επιδόσεις:**
    - **Συνεχίζεται η θετική δυναμική των υπηρεσιών κινητής, ευρυζωνικών υπηρεσιών, τηλεόρασης & ICT**
    - **Ένα ακόμα τρίμηνο με ρεκόρ αύξησης των συνδρομητών FTTH, αύξηση της διαθεσιμότητας και της αξιοποίησης του δικτύου**
* **Σημαντικές πρωτοβουλίες για διασφάλιση ανάπτυξης:**
  + **Gigabit Voucher- Το κουπόνι επιδότησης για συνδέσεις οπτικών ινών εγκρίθηκε από την Ευρωπαϊκή Επιτροπή**
  + **Συμφωνία OTE-NOVA- για αμοιβαία διάθεση των αθλητικών τους καναλιών**
  + **Συμφωνία στην αγορά χονδρικής FTTH με σκοπό την ενίσχυση ζήτησης & αξιοποίηση υποδομής**
* **Σημαντική αύξηση εσόδων Ομίλου (+7%), προσαρμοσμένο EBITDA (AL) σταθερό λόγω των προκλήσεων στη Ρουμανία**

|  |  |  |  |  |  |  |
| --- | --- | --- | --- | --- | --- | --- |
| **(Εκατ.€)** | **Q2'24** | **Q2'23** | **y-o-y** | **6M'24** | **6M'23** | **y-o-y** |
| Κύκλος Εργασιών | 910,7 | 854,1 | +6,6% | 1.788,3 | 1.657,7 | +7,9% |
| Προσαρμοσμένο EBITDA (AL) | 326,7 | 326,8 | 0,0% | 652,7 | 648,8 | +0,6% |
| *Περιθώριο (%)* | *35,9%* | *38,3%* | *-2,4μον* | *36,5%* | *39,1%* | *-2,6μον* |
| Λειτουργικά Κέρδη προ Χρηματοοικονομικών και επενδυτικών δραστηριοτήτων | 171,1 | 151,2 | +13,2% | 353,3 | 332,4 | +6,3% |
| Κέρδη κατανεμημένα στους μετόχους της Εταιρείας | 125,9 | 111,9 | +12,5% | 260,7 | 247,2 | +5,5% |
| Προσαρμοσμένα Κέρδη κατανεμημένα στους μετόχους της Εταιρείας | 140,5 | 133,0 | +5,6% | 283,0 | 268,8 | +5,3% |
| *Βασικά Κέρδη ανά μετοχή (€)* | *0,3047* | *0,2687* | *+13,4%* | *0,6289* | *0,5786* | *+8,7%* |
| Προσαρμοσμένες Επενδύσεις σε πάγια περιουσιακά στοιχεία | 156,1 | 166,7 | -6,4% | 273,6 | 246,6 | +10,9% |
| Ελεύθερες Ταμειακές Ροές (AL) | 121,2 | 144,0 | -15,8% | 248,3 | 370,1 | -32,9% |
| Ταμειακά Διαθέσιμα &Ταμειακά Ισοδύναμα | 686,0 | 821,1 | -16,5% | 686,0 | 821,1 | -16,5% |
| Καθαρός δανεισμός | 457,0 | 390,6 | +17,0% | 457,0 | 390,6 | +17,0% |

*Σημείωση : Για επεξηγήσεις και υπολογισμό των Προσαρμοσμένων μεγεθών/δεικτών βλ. την* [*Ενότητα Εναλλακτικοί Δείκτες Μέτρησης Απόδοσης*](#ΕΝΑΛΛΑΚΤΙΚΟΙ)*.*

**Μήνυμα του Προέδρου και Διευθύνοντος Συμβούλου, κ. Κώστα Νεμπή:**

«Είμαι υπερήφανος που έχω την ευκαιρία και την ευθύνη να ηγηθώ της επόμενης ημέρας του Ομίλου ΟΤΕ, συνεισφέροντας στο στέρεο οικοδόμημα που έχτισαν οι προκάτοχοί μου. Από τις πρώτες εβδομάδες της επιστροφής μου, επιβεβαίωσα ότι ο Όμιλος διαθέτει τους κατάλληλους ανθρώπους, τα απαραίτητα εφόδια και το κίνητρο για να πετύχει. Καθώς αυξάνονται οι ανάγκες για επικοινωνία και ψηφιακοποίηση στην Ελλάδα, είμαι βέβαιος ότι οι προοπτικές που έχουμε μπροστά μας είναι θετικές και μπορούμε να βελτιώσουμε περαιτέρω τις επιδόσεις μας.

Είμαστε ο κορυφαίος πάροχος ψηφιακών υπηρεσιών στην Ελλάδα, μέσα από τις οποίες οι πελάτες μας επικοινωνούν, εργάζονται και ψυχαγωγούνται. Βασιζόμενοι στα ανταγωνιστικά μας πλεονεκτήματα, θα εντοπίσουμε και θα αξιοποιήσουμε όλες τις ευκαιρίες για να διατηρήσουμε την ανάπτυξή μας. Θα συνεχίσουμε να επενδύουμε σε δίκτυα οπτικών ινών, 5G και τηλεοπτικό περιεχόμενο, επιταχύνοντας την εμπορική τους αξιοποίηση. Θα εντείνουμε τον μετασχηματισμό της εταιρείας και θα αξιοποιήσουμε την τεχνογνωσία του Ομίλου και την πιστότητα των πελατών μας. Οι πρόσφατες συμφωνίες αμοιβαίας διάθεσης αθλητικού περιεχομένου στη συνδρομητική τηλεόραση και εκπτώσεων στην χονδρική FTTH, είναι πλήρως ευθυγραμμισμένες με την κατεύθυνση που σκοπεύουμε να ακολουθήσουμε, προς όφελος ολόκληρης της αγοράς αλλά και της εταιρείας. Όλες οι ενέργειές μας προσανατολίζονται στη βιώσιμη ανάπτυξη μέσω της ψηφιακοποίησης, της απλοποίησης και της καινοτομίας, για τη δημιουργία ακόμη μεγαλύτερης αξίας προς τους πελάτες, τους μετόχους και την κοινωνία γενικότερα».

**Προοπτικές**

Ο ΟΤΕ θα συνεχίσει να ενισχύει την τεχνολογική του υπεροχή στην Ελλάδα, αξιοποιώντας το ανταγωνιστικό του πλεονέκτημα στις υποδομές FTTH και την κάλυψη 5G. Η επέκταση της υποδομής FTTH εξασφαλίζει ενίσχυση αξίας και υψηλότερη πιστότητα, ενώ η ευρέως αναγνωρισμένη υπεροχή του δικτύου 5G επιτρέπει τη συνεχή αύξηση των εσόδων από υπηρεσίες κινητής τηλεφωνίας. Οι πρόσφατες πιστοποιήσεις από **ookla**® και **umlaut** αποτελούν σαφή απόδειξη της υπεροχής του δικτύου κινητής τηλεφωνίας. Τα πλεονεκτήματα αυτά αποτελούν βασικό στοιχείο στην προσπάθεια του ΟΤΕ να αποτελέσει βασικό πυλώνα της ανάπτυξης της ψηφιακοποίησης στην Ελλάδα. Επιπλέον, ο ΟΤΕ αναμένεται να συνεχίσει να επωφελείται από τις θετικές μακροοικονομικές προοπτικές στην Ελλάδα και τη σταδιακή υλοποίηση του Σχεδίου Ανάκαμψης και Ανθεκτικότητας, διασφαλίζοντας συνεχή ανάπτυξη των δραστηριοτήτων στον τομέα του ICT.

Οι πρόσφατες πρωτοβουλίες και εξελίξεις στην εγχώρια αγορά αναμένεται να ενισχύσουν περαιτέρω τις επιδόσεις του ΟΤΕ στο μέλλον:

* Στις **ευρυζωνικές υπηρεσίες**, η πρόσφατη έγκριση του αναμενόμενου κουπονιού Gigabit αναμένεται να συμβάλλει στη διείσδυση των υπηρεσιών FTTH.
* **Στην τηλεόραση**, η συμφωνία αμοιβαίας διάθεσης περιεχομένου με τη NOVA αναμένεται να ενισχύσει τις υπηρεσίες συνδρομητικής τηλεόρασης, συνιστώντας ένα σημαντικό βήμα κατά της πειρατείας.
* Στις **υπηρεσίες χονδρικής**, η Ευρωπαϊκή Επιτροπή ενέκρινε τις εκπτώσεις όγκου στην αγορά χονδρικής FTTH. Το σχέδιο θα προωθήσει περαιτέρω τη μετάβαση σε υπηρεσίες οπτικών ινών και θα επιτρέψει σε όλους τους παρόχους να αναπτύξουν την αγορά.

Στην Ελλάδα, για το υπόλοιπο του 2024 και με βάση την τρέχουσα δυναμική της αγοράς, ο ΟΤΕ αναμένει να διατηρήσει τις τρέχουσες τάσεις που υποστηρίζονται τόσο από την αύξηση των εσόδων όσο και από εξοικονομήσεις κόστους. Σε επίπεδο Ομίλου, οι δραστηριότητες εκτιμάται ότι θα εξακολουθήσουν να επηρεάζονται από τις δύσκολες συνθήκες στη Ρουμανία.

*Προοπτικές για το 2024*

Το 2024, η διοίκηση του ΟΤΕ διατηρεί το στόχο για τις ελεύθερες ταμειακές ροές στα €470 εκατ. περίπου, αντανακλώντας τις υψηλότερες πληρωμές φόρου εισοδήματος σε σχέση με το 2023, καθώς και τις αδύναμες ταμειακές ροές στην Ρουμανία. Οι επενδύσεις του Ομίλου για το 2024 αναμένεται να ανέλθουν μεταξύ €610 εκατ. και €620 εκατ., καθώς η εταιρεία συνεχίζει την ανάπτυξη των υποδομών FTTH.

**Πολιτική Αμοιβών προς τους Μετόχους για το 2024**

Ο ΟΤΕ προτίθεται να διανείμει περίπου το 95% των εκτιμώμενων ελεύθερων ταμειακών ροών. Η συνολική Αμοιβή προς τους Μετόχους για το 2024 θα ανέλθει σε περίπου €450 εκατ. και επιμερίζεται σε μέρισμα αξίας €297 εκατ. και σε Πρόγραμμα Απόκτησης Ιδίων Μετοχών ύψους €153 εκατ. περίπου.

* Το εγκεκριμένο μέρισμα, που αντιστοιχεί σε €0,71 ανά μετοχή, είναι αυξημένο κατά 23% σε σχέση με το 2023. Το μέρισμα που καταβλήθηκε στις 10 Ιουλίου 2024, διαμορφώθηκε στο μικτό ποσό των 0,7216 ευρώ ανά μετοχή, προσαυξημένο με το μέρισμα που αντιστοιχούσε στις ίδιες μετοχές κατά την ημερομηνία αποκοπής.
* Το Πρόγραμμα Απόκτησης Ιδίων Μετοχών για το 2024 ξεκίνησε στις 26 Φεβρουαρίου 2024 και είναι σε εξέλιξη. Μέχρι σήμερα, η εταιρεία έχει εκταμιεύσει το 48% του συνολικού ποσού που αντιστοιχεί στο Πρόγραμμα Απόκτησης Ιδίων Μετοχών.

**ομιλοσ οτε**

Το Β’ τρίμηνο του 2024, τα ενοποιημένα έσοδα του Ομίλου OTE αυξήθηκαν κατά 6,6% και διαμορφώθηκαν σε €910,7 εκατ., λόγω ισχυρών επιδόσεων στην Ελλάδα. Στην Ελλάδα, τα έσοδα αυξήθηκαν κατά 7,6%, χάρη στις ισχυρές επιδόσεις στην κινητή, τις υπηρεσίες τηλεόρασης, τις υπηρεσίες ευρυζωνικότητας και τα έργα ICT. Στην Ρουμανία, τα έσοδα μειώθηκαν κατά 3,8% σε μία άκρως ανταγωνιστική αγορά, αντανακλώντας εν μέρει την επίδραση από τη μείωση στα τέλη τερματισμού κινητής τηλεφωνίας και τις προωθητικές ενέργειες προηγούμενων περιόδων με στόχο τη συγκράτηση της πελατειακής βάσης.

Τα συνολικά λειτουργικά έξοδα του Ομίλου, εξαιρουμένων των αποσβέσεων, των απομειώσεων και των επιβαρύνσεων που σχετίζονται με κόστη αναδιοργάνωσης (κυρίως Προγράμματα Εθελούσιας Αποχώρησης), αυξήθηκαν κατά 11,8% σε σύγκριση με το Β’ τρίμηνο του 2023 και διαμορφώθηκαν σε €567,3 εκατ., αντανακλώντας κυρίως κόστη που σχετίζονται με την αύξηση των εσόδων.

Η προσαρμοσμένη κερδοφορία EBITDA (AL) του Ομίλου παρέμεινε αμετάβλητη στα €326,7 εκατ., με την αύξηση 1,5% που επιτεύχθηκε στην Ελλάδα να αντισταθμίζεται από την πίεση στην κερδοφορία της Ρουμανίας. Η υψηλή συνεισφορά εσόδων ICT καθώς και διεθνούς χονδρικής, χαμηλού ωστόσο περιθωρίου κέρδους, είχε ως αποτέλεσμα τη μείωση του περιθωρίου προσαρμοσμένου EBITDA (AL) του Ομίλου στο τρίμηνο στο 35,9%.

Οι προσαρμοσμένες επενδύσεις σε πάγια περιουσιακά στοιχεία ανήλθαν σε €156,1 εκατ., μειωμένες κατά 6,4% από το Β’ τρίμηνο του 2023. Ο ΟΤΕ συνεχίζει να επεκτείνει το μεγαλύτερο δίκτυο FTTH στην Ελλάδα αυξάνοντας τη διαθεσιμότητα σε νοικοκυριά και επιχειρήσεις. Οι επενδύσεις στην Ελλάδα και στην κινητή Ρουμανίας διαμορφώθηκαν σε €145,5 εκατ. και €10,6 εκατ. αντίστοιχα.

Οι ελεύθερες ταμειακές ροές μετά από μισθώσεις διαμορφώθηκαν σε €121,2 εκατ. το Β’ τρίμηνο του 2024, μειωμένες κατά 15,8% από το Β’ τρίμηνο του 2023 κυρίως λόγω διαφορετικού χρονισμού πληρωμών στο πλαίσιο του προγράμματος εθελούσιας αποχώρησης. Η εταιρεία διατηρεί το στόχο των Ελεύθερων Ταμειακών Ροών για το 2024.

Ο καθαρός δανεισμός του Ομίλου στις 30 Ιουνίου 2024 διαμορφώθηκε σε €457,0 εκατ. και αντιστοιχεί σε 0,3 φορές το προσαρμοσμένο ΕΒΙTDA (AL) σε δωδεκάμηνη βάση. Η επόμενη σημαντική αποπληρωμή ομολόγου για τον Όμιλο τοποθετείται τον Σεπτέμβριο του 2026 (Ομόλογο €500 εκατ., 0,875%).

|  |  |  |  |  |  |  |
| --- | --- | --- | --- | --- | --- | --- |
| **Κύκλος Εργασιών**  **(Εκατ. € )** | **Q2'24** | **Q2'23** | **y-o-y** | **6M'24** | **6M'23** | **y-o-y** |
| Ελλάδα | 846,1 | 786,6 | +7,6% | 1.658.4 | 1.522,8 | +8,9% |
| Ρουμανία κινητή | 66,7 | 69,3 | -3,8% | 132.9 | 138,3 | -3,9% |
| *Ενδοομιλικές απαλοιφές* | *(2,1)* | *(1,8)* | *+16,7%* | *(3,0)* | *(3,4)* | *-11,8%* |
| **Όμιλος ΟΤΕ** | **910,7** | **854,1** | **+6,6%** | **1.788,3** | **1.657,7** | **+7,9%** |

|  |  |  |  |  |  |  |
| --- | --- | --- | --- | --- | --- | --- |
| **Προσαρμοσμένο EBITDA**  **μετά από μισθώσεις (AL) (Εκατ. € )** | **Q2'24** | **Q2'23** | **y-o-y** | **6M'24** | **6M'23** | **y-o-y** |
| Ελλάδα | 326,8 | 322,0 | +1,5% | 650,0 | 640,5 | +1,5% |
| *Περιθώριο (%)* | *38,6%* | *40,9%* | *-2,3μον* | *39,2%* | *42,1%* | *-2,9μον* |
| Ρουμανία κινητή | (0,1) | 4,8 | -102,1% | 2,7 | 8,3 | -67,5% |
| *Περιθώριο (%)* | *-0,1%* | *6,9%* | *-7μον* | *2,0%* | *6,0%* | *-4μον* |
| **Όμιλος ΟΤΕ** | **326,7** | **326,8** | **0,0%** | **652,7** | **648,8** | **+0,6%** |
| ***Περιθώριο (%)*** | ***35,9%*** | ***38,3%*** | ***-2.4μον*** | ***36,5%*** | ***39,1%*** | ***-2,6μον*** |

**ελλαδα**

**Λειτουργικά Στοιχεία**

|  |  |  |  |  |  |
| --- | --- | --- | --- | --- | --- |
|  | **Q2'24** | **Q2'23** | **Ετήσιο**  **%** | **Ετήσιο**  **+/-** | **Q2’24 +/-** |
| **Συνδέσεις Σταθερής** | **2.602.041** | **2.622.623** | **-0,8%** | **(20.582)** | ***(8.766)*** |
| **Ευρυζωνικές Συνδέσεις** | **2.407.051** | **2.387.461** | **+0,8%** | **19.590** | ***988*** |
| *συνδέσεις οπτικών ινών – FTTx* | *1.581.437* | *1.513.500* | *+4,5%* | *67.937* | *17.809* |
| *συνδέσεις -FTTH* | *324.308* | *193.588* | *+67,5%* | *130.720* | *37.517* |
| **Συνδρομητές τηλεόρασης** | **686.518** | **646.717** | **+6,2%** | **39.801** | ***(21)*** |
| **Πελάτες Κινητής** | **7.189.258** | **7.325.380** | **-1,9%** | **(136.122)** | ***81.974*** |
| *Πελάτες Συμβολαίου* | *2.784.160* | *2.605.579* | *+6,9%* | *178.581* | *51.747* |
| *Πελάτες Καρτοκινητής* | *4.405.098* | *4.719.801* | *-6,7%* | *(314.703)* | *30.227* |

*Σημείωση: Όλοι οι λειτουργικοί Δείκτες Απόδοσης για τις περιόδους 2024 και 2023 έχουν αναταξινομηθεί. Τα λειτουργικά στοιχεία Σταθερής, Ευρυζωνικών συνδέσεων και Τηλεόρασης περιλαμβάνουν μόνο συνδέσεις που σχετίζονται με έσοδα (RGU: Revenue Generating Unit ). Στην Κινητή, η αναταξινόμηση αναφέρεται σε ανακατανομή μεταξύ πελατών συμβολαίου και καρτοκινητής, καθώς και μεταξύ πελατών συμβολαίου και Ευρυζωνικών συνδέσεων.*

**Σταθερή Τηλεφωνία**

Στο δεύτερο τρίμηνο η εταιρεία παρέμεινε προσηλωμένη στο επενδυτικό της πλάνο για την υλοποίηση του FTTH, έχοντας περάσει 1,46 εκατ. σπίτια και επιχειρήσεις και ηγείται της αγοράς έχοντας εγκαταστήσει πάνω από το 75% των γραμμών FTTH της χώρας. Ο ΟΤΕ σχεδιάζει να επιταχύνει την υλοποίηση του FTTH, με σκοπό να φτάσει περίπου τα 1,8 εκατομμύρια σπίτια και επιχειρήσεις μέχρι το τέλος του 2024. Αυτό περιλαμβάνει τις μερικώς επιδοτούμενες επενδύσεις σε «Yποδομές Υπερυψηλής Ευρυζωνικότητας Ultra-Fast Broadband» που θα φέρει υπερυψηλές ταχύτητες Internet έως και 1Gbps σε ημιαστικές και αγροτικές περιοχές της χώρας.

Ο ΟΤΕ κατέγραψε για ακόμα μια φορά ένα τρίμηνο ρεκόρ σε προσθήκες με 38 χιλιάδες νέες συνδέσεις FTTH στο τρίμηνο προσελκύοντας την πλειονότητα των εκτιμώμενων καθαρών προσθηκών στην αγορά. Οι συνολικοί συνδρομητές FTTH ανέρχονται σε 324 χιλιάδες, εκ των οποίων ποσοστό άνω του 85% χρησιμοποιούν την υποδομή του ΟΤΕ. Επιπλέον, περίπου το 40% των συνδρομητών FTTH του ανταγωνισμού βασίζονται στις υποδομές του ΟΤΕ. Ως αποτέλεσμα, η διείσδυση στις υποδομές FTTH του ΟΤΕ (ποσοστό πελατών επί των διαθέσιμων γραμμών OTE) ανήλθε σε 24%, από 19% ένα χρόνο πριν, χάρη στη συνεχή επέκταση του δικτύου, καθώς και τις στοχευμένες προωθητικές ενέργειες. Το νέο κουπόνι επιδότησης για σύνδεση οπτικών ινών που εγκρίθηκε πρόσφατα από την Ευρωπαϊκή Επιτροπή και αναμένεται να είναι διαθέσιμο το 4ο τρίμηνο, θα ενθαρρύνει περαιτέρω την υιοθέτηση συνδέσεων FTTH στην αγορά. Το μέγιστο ποσό ανά κουπόνι θα είναι 200€ για ταχύτητες τουλάχιστον 250 Mbps και 24μηνη διάρκεια. Επιπλέον, η Ευρωπαϊκή Επιτροπή ενέκρινε την προσφορά εκπτώσεων όγκου σε επίπεδο χονδρικής για την προώθηση της μετάβασης σε υπηρεσίες οπτικών ινών. Η μικρότερη απώλεια πελατών σε υπηρεσίες FTTH, η βελτιωμένη εμπειρία πελάτη καθώς και το χαμηλότερο λειτουργικό κόστους του δικτύου FTTH, καθιστούν την επέκταση της βάσης συνδρομητών FTTH σημαντική, θέτοντας τα θεμέλια για συνεχή ανάπτυξη. Με τη διείσδυση του FTTH στο σύνολο των ευρυζωνικών πελατών στο 13%, είναι ξεκάθαρο ότι υπάρχει σημαντική δυνατότητα ανάπτυξης.

O ΟΤΕ συνεχίζει να επεκτείνει το σύνολο της συνδρομητικής βάσης σε υπηρεσίες οπτικών ινών (FTTx). Ο συνολικός αριθμός συνδρομητών FTTx ανήλθε σε 1.581 χιλιάδες, ενώ η διείσδυση των υπηρεσιών οπτικής ίνας επί της συνολικής ευρυζωνικής βάσης αυξήθηκε σε 65,7% από 63,4% ένα χρόνο πριν. Οι ταχύτητες 100Mbps ή μεγαλύτερες συνεχίζουν να κερδίζουν έδαφος, αγγίζοντας το 49% των συνδρομητών FTTx. Οι πελάτες ευρυζωνικών υπηρεσιών συνέχισαν να αυξάνονται, με τους συνολικούς συνδρομητές να ανέρχονται σε 2.407 χιλιάδες, αύξηση κατά 0,8% σε ετήσια βάση, ενώ η διείσδυση των ευρυζωνικών συνδέσεων στις συνολικές γραμμές σταθερής αυξήθηκε σε 93%, από 91% ένα χρόνο πριν.

Το B’ τρίμηνο του 2024, οι πελάτες υπηρεσιών τηλεόρασης ανήλθαν στους 687 χιλιάδες, καταγράφοντας αύξηση 6,2% σε σχέση με την αντίστοιχη περσινή περίοδο. Η αγορά αναμένεται να ωφεληθεί από την πρόσφατη συμφωνία μεταξύ ΟΤΕ και NOVA σχετικά με την αμοιβαία διάθεση των αθλητικών τους καναλιών, τα οποία μέχρι στιγμής προσφέρονταν αποκλειστικά στην πλατφόρμα του κάθε παρόχου. Η συμφωνία, εκτός από το ότι παρέχει τη δυνατότητα πρόσβασης σε πιο πλούσιο αθλητικό περιεχόμενο, ενισχύει την αξία των υπηρεσιών, αποτελεί μια αποτελεσματική πολιτική δράσης κατά της πειρατείας και αναμένεται να οδηγήσει στην ανάπτυξη της συνολικής αγοράς συνδρομητικής τηλεόρασης στην Ελλάδα.

**Κινητή Τηλεφωνία**

Ο ΟΤΕ πέτυχε ακόμα ένα τρίμηνο αύξησης της συνδρομητικής βάσης συμβολαίων κινητής, με το συνολικό αριθμό αυτών να ανέρχεται σε 2,8 εκατομμύρια, που αντιστοιχεί σε ετήσια αύξηση 6,9%. Οι καθαρές προσθήκες των πελατών συμβολαίου ήταν θετικές στο τρίμηνο, με το συνολικό αριθμό τους να ανέρχεται σε 52 χιλιάδες, υποστηριζόμενες τόσο από νέους πελάτες όσο και από τη μετάβαση πελατών καρτοκινητής σε υπηρεσίες συμβολαίου. Η συνεχής αύξηση πελατών συμβολαίου οφείλεται κυρίως στο συγκριτικό πλεονέκτημα της εταιρείας όσον αφορά στην άριστη εξυπηρέτηση πελατών και την υπεροχή του δικτύου.

Η Εταιρεία συνεχίζει να κατέχει σημαντικό προβάδισμα στις έρευνες ικανοποίησης πελατών και απόδοσης δικτύων στην αγορά. Το δίκτυο κινητής τηλεφωνίας διακρίθηκε για 8η συνεχόμενη χρονιά ως «το πιο γρήγορο δίκτυο κινητής στην Ελλάδα», στα Speedtest AwardsTM της Ookla®, ενώ η εταιρεία έλαβε την πιστοποίηση «Best in Test» από την umlaut για 10η συνεχόμενη χρονιά. Η αναγνώριση της κορυφαίας ποιότητας του δικτύου COSMOTE, αλλά και οι συνεχείς επενδύσεις, κερδίζουν την εμπιστοσύνη των πελατών και οδηγούν σε αύξηση εσόδων.

Η πληθυσμιακή κάλυψη του  [δικτύου 5G](http://www.cosmote.gr/5g) ξεπέρασε το 99%, ενώ ο ΟΤΕ ήταν η πρώτη εταιρεία που λάνσαρε εμπορικά το δίκτυο 5G+ στην Ελλάδα. Το δίκτυο νέας γενιάς 5G Stand-Alone (SA), θα παρέχει ακόμα μεγαλύτερη αξιοπιστία στις επικοινωνίες, με ακόμα υψηλότερη ταχύτητα download και upload, εξαιρετικά χαμηλή απόκριση (latency), βελτιωμένη κάλυψη σε κλειστούς χώρους, φέρνοντας τη χώρα ένα βήμα πιο κοντά στην κοινωνία των Gigabit.

Η πληθυσμιακή κάλυψη του δικτύου 5G+ του ΟΤΕ έχει ήδη φτάσει το 50% και θα επεκταθεί για να συμπεριλάβει επιπλέον περιοχές σε όλη την Ελλάδα, με στόχο να φτάσει το 60% πληθυσμιακής κάλυψης μέχρι το τέλος του 2024.

Ο ΟΤΕ συνεχίζει να προωθεί τη χρήση δεδομένων μέσω των δικτύων του, με τη μέση χρήση δεδομένων ανά μήνα να αγγίζει τα 13,2GB στο τρίμηνο, συγκριτικά με 10,3GB ένα χρόνο πριν. Ο ΟΤΕ αξιοποιεί την αύξηση της χρήσης δεδομένων και την υπεροχή του δικτύου, για να ενισχύσει περαιτέρω τα έσοδά του.

**Χρηματοοικονομικά Στοιχεία**

|  |  |  |  |  |  |  |
| --- | --- | --- | --- | --- | --- | --- |
| **Εκατ. €** | **Q2'24** | **Q2'23** | **+/- %** | **6M'24** | **6M'23** | **+/- %** |
| **Κύκλος Εργασιών** | **846,1** | **786,6** | **7,6%** | **1.658,4** | **1.522,8** | **8,9%** |
| *Έσοδα λιανικής σταθερής* | 227,5 | 227,6 | 0,0% | 456,6 | 456,8 | 0,0% |
| *συμπ. Data Com* | *250,6* | *250,7* | *0,0%* | *502,2* | *501,1* | *+0,2%* |
| *Έσοδα από υπηρεσίες κινητής* | 257,4 | 248,3 | +3,7% | 500,7 | 483,9 | +3,5% |
| *Έσοδα χονδρικής* | 164,4 | 149,0 | +10,3% | 313,4 | 273,7 | +14,5% |
| *Λοιπά Έσοδα* | 196,8 | 161,7 | +21,7% | 387,7 | 308,4 | +25,7% |
| **Προσαρμοσμένο EBITDA (AL)** | **326,8** | **322,0** | **+1,5%** | **650,0** | **640,5** | **+1,5%** |
| ***Περιθώριο %*** | ***38,6%*** | ***40,9%*** | ***-2,3μον*** | ***39,2%*** | ***42,1%*** | ***-2,9μον*** |

Τα συνολικά έσοδα στην Ελλάδα σημείωσαν ακόμα ένα τρίμηνο ισχυρής ανάπτυξης, καταγράφοντας αύξηση 7,6% σε ετήσια βάση, στα €846,1 εκατ. Η αύξηση των εσόδων αντανακλά τη θετική δυναμική από υπηρεσίες κινητής, ευρυζωνικές υπηρεσίες, υπηρεσίες τηλεόρασης και ICT, ενώ οι χαμηλότερου ωστόσο περιθωρίου κέρδους, υπηρεσίες διεθνούς χονδρικής αυξήθηκαν σημαντικά στο τρίμηνο.

Τα έσοδα από υπηρεσίες λιανικής σταθερής στην Ελλάδα παρέμειναν αμετάβλητα στο τρίμηνο καθώς οι συνεχιζόμενες θετικές τάσεις στις ευρυζωνικές υπηρεσίες, μέσω των αναβαθμίσεων σε FTTx, και στην τηλεόραση αντισταθμίστηκαν από τη συρρίκνωση των παραδοσιακών υπηρεσιών φωνής. Επιπλέον, η συμφωνία με τη NOVA αναμένεται να στηρίξει περαιτέρω την αύξηση των εσόδων της συνδρομητικής τηλεόρασης στο μέλλον.

Τα έσοδα από υπηρεσίες κινητής αυξήθηκαν κατά 3,7% στο τρίμηνο συνεχίζοντας τη θετική πορεία των τελευταίων τριμήνων. Τόσο τα έσοδα συμβολαίου όσο και καρτοκινητής αυξήθηκαν στο τρίμηνο αντανακλώντας την επιτυχημένη προώθηση των υπηρεσιών προστιθέμενης αξίας, τη μετάβαση των πελατών σε υπηρεσίες υψηλότερης αξίας και ορισμένες πρωτοβουλίες που εφαρμόστηκαν στα τέλη του 2023. Η συνεχής αναγνώριση της απόδοσης του δικτύου και το ανταγωνιστικό πλεονέκτημα στις έρευνες ικανοποίησης των πελατών θα υποστηρίξουν τη μελλοντική ανάπτυξη. Το εξαιρετικά υψηλό ποσοστό πελατών καρτοκινητής, σε συνδυασμό με τη σχετικά χαμηλή κατανάλωση δεδομένων, παρέχει μια συνεχιζόμενη ευκαιρία ανάπτυξης.

Τα έσοδα από υπηρεσίες χονδρικής κατέγραψαν αύξηση 10,3% στο τρίμηνο, αποτυπώνοντας την ισχυρή αύξηση της διεθνούς κίνησης, η οποία αντιστάθμισε τη αναμενόμενη πτώση στις εγχώριες ροές χονδρικής υψηλού περιθωρίου κέρδους, που σχετίζεται με τις υποδομές δικτύων των υπόλοιπων παρόχων.

Τα λοιπά έσοδα αυξήθηκαν κατά 21,7% στο τρίμηνο αντανακλώντας κυρίως την ισχυρή δυναμική των έργων ICT. Επιπλέον, τα έσοδα από πωλήσεις συσκευών σημείωσαν αύξηση στο τρίμηνο. Η Εταιρεία διατήρησε την ισχυρή της θέση στο κομμάτι των εταιρικών πελατών (B2B) με αύξηση εσόδων 33% στο ICT. Ο Όμιλος λειτουργεί ως ένας από τους κύριους Systems Integrators για τις επιχειρήσεις και τον δημόσιο τομέα υποστηρίζοντας την ψηφιακοποίηση και την απλοποίηση, παρέχοντας προηγμένες δικτυακές υποδομές, καινοτόμες, εξατομικευμένες λύσεις IT και cloud.

Η λειτουργική κερδοφορία στην Ελλάδα συνεχίζει να εξελίσσεται σύμφωνα με τις πρόσφατες τάσεις. Το προσαρμοσμένο EBITDA (AL) στην Ελλάδα αυξήθηκε κατά 1,5% στο τρίμηνο, στα €326,8 εκατ. Η μείωση του περιθωρίου κέρδους στο 38,6% αποτυπώνει την αυξανόμενη συνεισφορά ροών εσόδων χαμηλότερου περιθωρίου κέρδους στο τρίμηνο. Η συνεχής αύξηση των εσόδων από υπηρεσίες κινητής σε συνδυασμό με τη συνεχιζόμενη συγκράτηση του κόστους προσωπικού αντιστάθμισαν την πίεση στις εγχώριες ροές χονδρικής και τα υψηλότερα έξοδα μάρκετινγκ στο τρίμηνο.

**ρουμανια**

|  |  |  |  |  |  |
| --- | --- | --- | --- | --- | --- |
| **Λειτουργικά στοιχεία** | **Q2'24** | **Q2’23** | **Ετήσιο**  **%** | **Ετήσιο**  **+/-** | **Q2’24 +/-** |
| Συνδρομητές κινητής | **3.600.870** | **4.063.395** | **-11,4%** | **-462.525** | **-60.059** |
| *Πελάτες συμβολαίου* | 1.951.151 | 1.863.583 | +4,7% | 87.568 | 19.489 |
| *Πελάτες καρτοκινητής* | 1.649.719 | 2.199.812 | -25,0% | -550.093 | -79.548 |

|  |  |  |  |  |  |  |
| --- | --- | --- | --- | --- | --- | --- |
| **Εκατ. €** | **Q2'24** | **Q2'23** | **y-o-y** | **6M'24** | **6M'23** | **y-o-y** |
| **Κύκλος Εργασιών** | **66,7** | **69,3** | **-3,8%** | **132,9** | **138,3** | **-3,9%** |
| Έσοδα από υπηρεσίες κινητής | 38,3 | 46,3 | -17,3% | 77,2 | 94,1 | -18,0% |
| Λοιπά Έσοδα | 28,4 | 23,0 | +23,5% | 55,7 | 44,2 | +26,0% |
| **Προσαρμοσμένο EBITDA (AL)** | **(0,1)** | **4,8** | **-102,1%** | **2,7** | **8,3** | **-67,5%** |
| ***Περιθώριο (%)*** | ***-0,1%*** | ***6,9%*** | ***-7μον*** | ***2,0%*** | ***6,0%*** | ***-4μον*** |

Τα συνολικά έσοδα της Telekom Romania Mobile (TKRM) διαμορφώθηκαν σε €66,7 εκατ. στο τρίμηνο, μειωμένα κατά 3,8% σε σύγκριση με την αντίστοιχη περίοδο του 2023. Τα έσοδα από υπηρεσίες κινητής επηρεάστηκαν από το δύσκολο ανταγωνιστικό περιβάλλον, καθώς και από προωθητικές ενέργειες συγκράτησης της πελατειακής βάσης προηγούμενων περιόδων. Οι δραστηριότητες στη Ρουμανία συνεχίζουν να επηρεάζονται από τη μείωση στα τέλη τερματισμού. Μία περαιτέρω μείωση 50% στα τέλη τερματισμού είναι σε ισχύ από τις αρχές του 2024. Τα λοιπά έσοδα σημείωσαν αύξηση στο τρίμηνο, αποτυπώνοντας κυρίως τις υψηλότερες πωλήσεις συσκευών.

Οι θετικές προσθήκες πελατών συμβολαίου συνεχίζονται, με την κινητή Ρουμανίας να πετυχαίνει αύξηση στους συνδρομητές συμβολαίου, καταγράφοντας άνοδο 4,7% ετησίως, σε 1,95 εκατομμύρια. Οι συνολικές καθαρές προσθήκες συνδρομητών το τρίμηνο ανήλθαν στις 19 χιλιάδες. Η καρτοκινητή μειώθηκε στο τρίμηνο, ακολουθώνταςε την τάση της συνολικής συρρίκνωσης που επικρατεί στην αγορά της καρτοκινητής στη Ρουμανία.

H κερδοφορία στην Telekom Romania Mobile έχει επηρεαστεί από πίεση στα έσοδα σε συνδυασμό με το €1,3 εκατ. νέο φόρο επί του κύκλου εργασιών που εισήχθη το 2024.

**γεγονοτα τριμηνου**

**Μέρισμα**

Η Τακτική Γενική Συνέλευση των Μετόχων της Εταιρείας που έλαβε χώρα στις 28/06/2024 αποφάσισε τη διανομή μερίσματος 0,71 ευρώ ανά μετοχή. Το ποσό του μερίσματος που καταβλήθηκε στις 10 Ιουλίου 2024 διαμορφώθηκε στο μικτό ποσό των 0,7216 ευρώ ανά μετοχή, προσαυξημένο με το μέρισμα που αντιστοιχούσε στις ίδιες μετοχές κατά την ημερομηνία αποκοπής.

**Πρόγραμμα απόκτησης ιδίων μετοχών και ακύρωση ιδίων μετοχών**

Η Έκτακτη Γενική Συνέλευση των μετόχων της Εταιρείας, που πραγματοποιήθηκε την 30 Νοεμβρίου 2023, ενέκρινε νέο Πρόγραμμα Απόκτησης Ιδίων Μετοχών διετούς διάρκειας, στο πλαίσιο της Πολιτικής Αμοιβών προς τους Μετόχους και προς υλοποίηση μέρους αυτής (SBB 2024-2026). Το Πρόγραμμα ξεκίνησε στις 26 Φεβρουαρίου 2024 και θα ολοκληρωθεί μέχρι 21 Ιανουαρίου 2025. Το ποσό που αναμένεται να διατεθεί για αγορά ιδίων μετοχών, ανέρχεται περίπου σε €153 εκατ.

Κατά το δεύτερο τρίμηνο, η Εταιρεία απέκτησε 3.396.415 ίδιες μετοχές με μέση τιμή €13,90 ανά μετοχή.

Η Τακτική Γενική Συνέλευση των μετόχων της Εταιρείας, που πραγματοποιήθηκε την 28 Ιουνίου 2024, ενέκρινε σύμφωνα με το άρθρο 49 του νόμου 4548/2018, την ακύρωση 5.308.440 ιδίων μετοχών με ταυτόχρονη μείωση του μετοχικού κεφαλαίου της Εταιρείας κατά το ποσό Ευρώ 15.022.885,20 (το οποίο ισοδυναμεί με το γινόμενο του αριθμού των ανωτέρω ιδίων μετοχών επί την ονομαστική αξία της μετοχής της Εταιρείας, δηλαδή Ευρώ 2,83) και αντίστοιχη τροποποίηση του άρθρου 5 (Μετοχικό Κεφάλαιο) του Καταστατικού της Εταιρείας.

Η Εταιρεία απέκτησε αυτές τις μετοχές κατά την περίοδο από 1 Νοεμβρίου 2023 έως 31 Μαΐου 2024 με μέση τιμή αγοράς €13,59 ανά μετοχή. Κατόπιν ενημέρωσης της Επιτροπής Εταιρικών Πράξεων του Χρηματιστηρίου Αθηνών και ολοκλήρωσης των λοιπών νομικών και κανονιστικών διαδικασιών, οι εν λόγω μετοχές ακυρώθηκαν και διαγράφηκαν από το Χρηματιστήριο Αθηνών (ΧΑ) την 24η Ιουλίου 2024, οπότε και έπαψε η διαπραγμάτευση αυτών στο Χρηματιστήριο Αθηνών.

**Έκδοση νέου ομολόγου**

Στις 27 Ιουνίου 2024, η ΟΤΕ PLC εξέδωσε ομόλογο ποσού €40 εκατ. λήξεως Οκτωβρίου 2024, με απόδοση 3,997% ετησίως, το οποίο αναλήφθηκε πλήρως από την Deutsche Telekom AG. Τα έσοδα θα χρησιμοποιηθούν για την κάλυψη γενικών επιχειρησιακών αναγκών του Ομίλου ΟΤΕ.

**Διοικητικό Συμβούλιο**

Στις 28 Ιουνίου 2024, η Τακτική Γενική Συνέλευση των Μετόχων της Εταιρείας ενέκρινε μεταξύ άλλων την εκλογή νέου δεκαμελούς Διοικητικού Συμβουλίου με τριετή θητεία. Κατόπιν τούτου και μετά τη συγκρότηση του νέου Διοικητικού Συμβουλίου σε σώμα την ίδια μέρα, η σύνθεση του Διοικητικού Συμβουλίου έχει ως εξής:

* + - 1. κ. Κωνσταντίνος Νεμπής, Πρόεδρος & Διευθύνων Σύμβουλος, Εκτελεστικό μέλος
      2. κ. Eelco Blok, Αντιπρόεδρος, Ανεξάρτητο Μη εκτελεστικό μέλος
      3. κ. Daniel Daub, Μη εκτελεστικό μέλος
      4. κα. Elvira Gonzalez Sevilla, Μη εκτελεστικό μέλος
      5. κα Dominique Yvette M. Leroy, Μη εκτελεστικό μέλος
      6. κα. Kyra Elen Sibylle Orth, Μη εκτελεστικό μέλος
      7. κ Αλέξανδρος Αθανασίου, Ανεξάρτητο Μη εκτελεστικό μέλος
      8. κ. Κωνσταντίνος Γκράβας, Ανεξάρτητο Μη εκτελεστικό μέλος
      9. κ. Χαράλαμπος Μαζαράκης, Εκτελεστικό μέλος
      10. κα. Χριστίνα Μπουσουλέγκα, Μη εκτελεστικό μέλος

Η θητεία των ως άνω μελών του Διοικητικού Συμβουλίου λήγει κατά την Τακτική Γενική Συνέλευση του έτους 2027.

**μεταγενεστερα γεγονοτα**

**νοτα τριμηνου**

**ΟΤΕ & Nova TV αμοιβαία χονδρική διάθεση αθλητικών καναλιών**

Στις 16 Ιουλίου 2024 ο ΟΤΕ και η NOVA Telecommunications & Media Μονοπρόσωπη Α.Ε. ("τα Μέρη") σύναψαν συμφωνία σχετικά με την αμοιβαία χονδρική διάθεση των αθλητικών τους καναλιών, τα οποία μέχρι στιγμής προσφέρονταν αποκλειστικά στην πλατφόρμα του κάθε Μέρους. Η συμφωνία θα επιτρέψει σε κάθε ένα από τα Μέρη να προσφέρει σημαντικά βελτιωμένες υπηρεσίες Pay-TV στους Έλληνες συνδρομητές, παρέχοντας τους τη δυνατότητα να έχουν πρόσβαση σε πιο πλούσιο αθλητικό περιεχόμενο με μία συνδρομή.

Η συμφωνία θα αποτελέσει μια αποτελεσματική πολιτική δράσης κατά της πειρατείας, η οποία πλήττει τη συνδρομητική τηλεόραση, τους παρόχους περιεχομένου και τα έσοδα του ελληνικού δημοσίου, και αναμένεται να οδηγήσει στην ανάπτυξη της συνολικής αγοράς συνδρομητικής τηλεόρασης.

**Λεπτομέρειες Τηλεδιάσκεψης**

**Τετάρτη, 7 Αυγούστου, 2024**

13:00pm (EEST), 11:00am (BST), 12:00pm (CEST), 06:00am (EDT)

Ελλάδα +30 210 9460 800

Γερμανία +49 (0) 69 2222 4493

Ηνωμένο Βασίλειο & Διεθνή + 44 (0) 203 059 5872

ΗΠΑ +1 516 447 5632

Συνιστούμε να καλέσετε οποιονδήποτε από τους παραπάνω αριθμούς 5 έως 10 λεπτά πριν την έναρξη της Τηλεδιάσκεψης.

Η τηλεδιάσκεψη θα πραγματοποιηθεί σε πραγματικό χρόνο μετάδοσης μέσω διαδικτύου και μπορείτε να εγγραφείτε μέσω σύνδεσης στο:

[https://87399.themediaframe.eu/links/otegroup240807.html](https://trackme.apifon.com/https%3A%2F%2F87399.themediaframe.eu%2Flinks%2Fotegroup240807.html/N3ZMSVZacnNERFFkX1o5UjVLSG9qc2tEWlBMUlpkMEljTm1LU3BrMWdVU1dUdXpnZUItUXNjb2txZEJaejRIQzhjazBySFJFa1Q4RHItRVBFREtfQmc9PQ/b2VpN1NCN3RYUXRRaTNESmw3TnVTX3ozRk1feTRiQlFCNWMwUy1Bam9aRT0/OFVmQzFRSm1rSE1HakhwSHprd0F5dkROZ3ozSG9TMU5fZE52bi1FeG9pX1loOHZIMHFXd0lyVjk1eWRZd1hqbUk0RGlfcWM0NE00MER6T0ptenNGaG8xRzhneUFFanB4UFVodTFyb3JVSU09)

*Αν δυσκολεύεστε να συνδεθείτε μπορείτε να καλέσετε στο: + 30 210 9460803*

***ns.html***

**Δήλωση Αποποίησης Ευθύνης**

Η παρούσα ανακοίνωση περιλαμβάνει ορισμένες δηλώσεις που αφορούν σε μελλοντικές εξελίξεις. Οι εν λόγω δηλώσεις υπόκεινται σε κινδύνους και αβεβαιότητες που θα μπορούσαν να επηρεάσουν ουσιωδώς τα αναμενόμενα αποτελέσματα. Οι εν λόγω κίνδυνοι και αβεβαιότητες περιλαμβάνουν, μεταξύ άλλων, τη μεταβολή των οικονομικών, χρηματοοικονομικών, επιχειρηματικών ή άλλων συνθηκών της αγοράς. Συνεπώς, συνιστάται στους αναγνώστες να μη βασιστούν στις δηλώσεις που αφορούν σε μελλοντικές εξελίξεις. Το περιεχόμενο της παρούσας ανακοίνωσης δεν πρέπει να ερμηνευθεί ως πρόβλεψη κερδών και δεν υπάρχει εγγύηση ότι οι εν λόγω δηλώσεις και προβλέψεις θα πραγματοποιηθούν. Συνιστάται στους αποδέκτες της παρούσας να μην αποδώσουν αδικαιολόγητη βαρύτητα στις εν λόγω δηλώσεις, οι οποίες απηχούν τις θέσεις του Ομίλου μόνο κατά την ημερομηνία της παρούσας ανακοίνωσης, και να προβούν σε δική τους ανεξάρτητη ανάλυση και απόφαση σε σχέση με τις περιόδους στις οποίες αφορούν οι προβλέψεις.

**Πίνακες που ακολουθούν**

1. Εναλλακτικοί Δείκτες Μέτρησης Απόδοσης (“ΕΔΜΑ”)
2. Κατάσταση Χρηματοοικονομικής Θέσης (Ενοποιημένη) της 30ης Ιουνίου 2024 και της 31ης Δεκεμβρίου 2023.
3. Ενοποιημένη Κατάσταση Αποτελεσμάτων για το τρίμηνο που έληξε στις 30 Ιουνίου 2024 και συγκριτική με το 2023
4. Ενοποιημένη Κατάσταση Ταμειακών Ροών για το τρίμηνο που έληξε στις 30 Ιουνίου 2024 και συγκριτική με το 2023
5. **ΕΝΑΛΛΑΚΤΙΚΟΙ ΔΕΙΚΤΕΣ ΜΕΤΡΗΣΗΣ ΑΠΟΔΟΣΗΣ**

Ο Όμιλος χρησιμοποιεί Εναλλακτικούς Δείκτες Μέτρησης Απόδοσης («ΕΔΜΑ”) στο πλαίσιο λήψης αποφάσεων σχετικά με τον χρηματοοικονομικό, λειτουργικό και στρατηγικό σχεδιασμό του καθώς και για την αξιολόγηση και την αποτύπωση των επιδόσεών του. Οι ΕΔΜΑ εξυπηρετούν στην καλύτερη κατανόηση των χρηματοοικονομικών και λειτουργικών αποτελεσμάτων του Ομίλου, της χρηματοοικονομικής του θέσης καθώς και της κατάστασης ταμειακών ροών. Οι ΕΔΜΑ καθώς και οι αντίστοιχοι προσαρμοσμένοι δείκτες υπολογίζονται χρησιμοποιώντας τα ποσά από τις χρηματοοικονομικές καταστάσεις του Ομίλου καθώς και τα παρακάτω στοιχεία, τα οποία λόγω της φύσης τους επηρεάζουν την συγκρισιμότητα των μεγεθών. Δεδομένου ότι αυτά τα κόστη ή οι καταβολές είναι σημαντικού μεγέθους και μη περιοδικά, είναι κοινή πρακτική του κλάδου να εξαιρούνται από τον υπολογισμό των ΕΔΜΑ και των προσαρμοσμένων δεικτών ώστε να διευκολυνθεί η σύγκριση μεταξύ των εταιρειών της αγοράς τηλεπικοινωνιών και να κατανοήσει ο επενδυτής καλύτερα τις επιδόσεις του Ομίλου που επιτυγχάνονται από την συνεχιζόμενη δραστηριότητα. Οι εναλλακτικοί δείκτες (ΕΔΜΑ) θα πρέπει να λαμβάνονται υπόψη πάντα σε συνδυασμό με τα οικονομικά αποτελέσματα που έχουν συνταχθεί σύμφωνα με τα ΔΠΧΑ και σε καμία περίπτωση δεν αντικαθιστούν αυτά.

1. **Κόστη ή καταβολές σχετιζόμενα με προγράμματα εθελούσιας αποχώρησης:** Τα κόστη ή καταβολές σχετιζόμενα με προγράμματα εθελούσιας αποχώρησης εμπεριέχουν το κόστος των κινήτρων που δίνονται στους εργαζόμενους για να συμμετέχουν στο πρόγραμμα, καθώς και τις εισφορές στο ταμείο κοινωνικής ασφάλισης για την αποχώρηση / συνταξιοδότηση των εργαζομένων πριν από το προβλεπόμενο έτος ηλικίας για πλήρη σύνταξη. Τα κόστη αυτά συμπεριλαμβάνονται στην κατάσταση αποτελεσμάτων καθώς και στην κατάσταση ταμειακών ροών στις γραμμές «Κόστη σχετιζόμενα με προγράμματα εθελούσιας αποχώρησης» και «καταβολές προγραμμάτων εθελούσιας αποχώρησης», αντίστοιχα.
2. **Έξοδα ή καταβολές σχετιζόμενα με λοιπά προγράμματα αναδιοργάνωσης:** Τα έξοδα αναδιοργάνωσης περιλαμβάνουν κόστη που δεν σχετίζονται με την κύρια δραστηριότητα του Ομίλου, τα οποία προκύπτουν από σημαντικές αλλαγές στον τρόπο λειτουργίας της επιχείρησης. Αφορούν κυρίως έξοδα αναδιάρθρωσης που σχετίζονται με την διαχείριση του χαρτοφυλακίου του Ομίλου.
3. **Καταβολές για αγορά φάσματος:** Οι καταβολές για αγορά φάσματος περιλαμβάνουν τα ποσά που πληρώθηκαν για την απόκτηση αδειών μέσω διαγωνισμών που διεξάγει η Ρυθμιστική Αρχή για τη μετάδοση σημάτων μέσω συγκεκριμένων ζωνών του ηλεκτρομαγνητικού φάσματος.

**Ορισμοί και συμφωνία των Εναλλακτικών Δεικτών Μέτρησης Απόδοσης (‘’ΕΔΜΑ’’)**

**Καθαρός Δανεισμός**

O Καθαρός Δανεισμός χρησιμοποιείται για να αξιολογηθεί η κεφαλαιακή διάρθρωση του Ομίλου και η δυνατότητα μόχλευσης. Ο καθαρός δανεισμός υπολογίζεται προσθέτοντας στα μακροπρόθεσμα δάνεια, το βραχυπρόθεσμο μέρος μακροπρόθεσμων δανείων, τα βραχυπρόθεσμα δάνεια, τις λοιπές χρηματοοικονομικές υποχρεώσεις και αφαιρώντας από το σύνολο τα ταμειακά διαθέσιμα και ισοδύναμα. Μετά την εφαρμογή του ΔΠΧΑ 16 οι χρηματοοικονομικές υποχρεώσεις που σχετίζονται με μισθώσεις περιλαμβάνονται στον υπολογισμό του Καθαρού Δανεισμού.

|  |  |  |
| --- | --- | --- |
| **Όμιλος - (Ευρώ εκατ.)** | **30/06/2024** | **30/06/2023** |
| Μακροπρόθεσμα δάνεια | 848,1 | 870,4 |
| Βραχυπρόθεσμο μέρος μακροπρόθεσμων δανείων | - | 23,1 |
| Βραχυπρόθεσμα δάνεια | 40,0 | 80,0 |
| Υποχρεώσεις από μισθώσεις (μακροπρόθεσμο μέρος) | 183,6 | 171,7 |
| Υποχρεώσεις από μισθώσεις (βραχυπρόθεσμο μέρος) | 64,4 | 63,5 |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | 6,9 | 3,0 |
| Ταμειακά διαθέσιμα και ταμειακά ισοδύναμα | (686,0) | (821,1) |
| **Καθαρός Δανεισμός** | **457,0** | **390,6** |

**EBITDA - Προσαρμοσμένο EBITDA - Προσαρμοσμένο EBITDA μετά από μισθώσεις (AL)**

* Ο δείκτης EBITDA προέρχεται απευθείας από τις χρηματοοικονομικές καταστάσεις του Ομίλου, γραμμή «Λειτουργικά κέρδη προ χρηματοοικονομικών και επενδυτικών δραστηριοτήτων, αποσβέσεων και απομειώσεων» της Κατάστασης Αποτελεσμάτων. Ο δείκτης EBITDA ορίζεται ως το σύνολο του κύκλου εργασιών συν τα λοιπά λειτουργικά έσοδα μείον το σύνολο των λειτουργικών εξόδων πριν από αποσβέσεις και απομειώσεις. Ο δείκτης EBITDA εξυπηρετεί στην καλύτερη ανάλυση των λειτουργικών αποτελεσμάτων του Ομίλου.
* Το προσαρμοσμένο EBITDA υπολογίζεται εξαιρώντας την επίδραση από τα κόστη σχετιζόμενα με προγράμματα εθελούσιας αποχώρησης και τα λοιπά έξοδα αναδιοργάνωσης.
* Προσαρμοσμένο EBITDA μετά από μισθώσεις (AL): Mετά την εφαρμογή του ΔΠΧΑ 16 σχετικά με τις μισθώσεις, είναι κοινή πρακτική του κλάδου η χρήση του EBITDA μετά από μισθώσεις (AL) ή του Προσαρμοσμένου EBITDA μετά από μισθώσεις (AL) προκειμένου να διευκολυνθεί η σύγκριση μεταξύ των εταιρειών της αγοράς τηλεπικοινωνιών καθώς και η σύγκριση με τα ιστορικά στοιχεία. Το Προσαρμοσμένο EBITDA μετά από μισθώσεις (AL) ορίζεται ως το Προσαρμοσμένο EBITDA αφαιρώντας τις αποσβέσεις και τους τόκους που σχετίζονται με μισθώσεις.

Τα περιθώρια EBITDA, Προσαρμοσμένο EBITDA και Προσαρμοσμένο EBITDA μετά από μισθώσεις (AL) (%) υπολογίζονται διαιρώντας τα αντίστοιχα EBITDA με το σύνολο του κύκλου εργασιών.

|  |  |  |  |  |  |  |
| --- | --- | --- | --- | --- | --- | --- |
| **Q2’24 (Ευρώ εκατ.)** | **Όμιλος** | | **Ελλάδα** | | **Ρουμανία** | |
| **Q2'24** | **Q2'23** | **Q2'24** | **Q2’23** | **Q2'24** | **Q2'23** |
| **Σύνολο κύκλου εργασιών** | 910,7 | 854,1 | 846,1 | 786,6 | 66,7 | 69,3 |
| Λοιπά λειτουργικά έσοδα | 0,4 | 2,3 | (0,2) | 1,3 | 0,6 | 1,0 |
| Σύνολο λειτουργικών εξόδων πριν από αποσβέσεις και απομειώσεις | (586,0) | (534,1) | (523,8) | (478,1) | (64,3) | (57,8) |
| **EBITDA** | **325,1** | **322,3** | **322,1** | **309,8** | **3,0** | **12,5** |
| Κόστη σχετιζόμενα με προγράμματα εθελούσιας αποχώρησης | 18,7 | 26,0 | 18,7 | 25,6 | - | 0,4 |
| Λοιπά έξοδα αναδιοργάνωσης | - | 0,8 | - | - | - | 0,8 |
| **Προσαρμοσμένο EBITDA** | **343,8** | **349,1** | **340,8** | **335,4** | **3,0** | **13,7** |
| Αποσβέσεις περιουσιακών στοιχείων με δικαίωμα χρήσης | (15,0) | (20,1) | (12,1) | (11,8) | (2,9) | (8,3) |
| Τόκοι επί των υποχρεώσεων από μισθώσεις | (2,1) | (2,2) | (1,9) | (1,6) | (0,2) | (0,6) |
| **Προσαρμοσμένο EBITDA (AL)** | **326,7** | **326,8** | **326,8** | **322,0** | **(0,1)** | **4,8** |
| ***περιθώριο %*** | ***35,9%*** | ***38,3%*** | ***38,6%*** | ***40,9%*** | ***-0,1%*** | ***6,9%*** |

|  |  |  |  |  |  |  |
| --- | --- | --- | --- | --- | --- | --- |
| **6M’24 (Ευρώ εκατ.)** | **Όμιλος** | | **Ελλάδα** | | **Ρουμανία** | |
| **6M'24** | **6M’23** | **6M'24** | **6M’23** | **6M'24** | **6M’23** |
| **Σύνολο κύκλου εργασιών** | 1.788,3 | 1.657,7 | 1.658,4 | 1.522,8 | 132,9 | 138,3 |
| Λοιπά λειτουργικά έσοδα | 4,0 | 4,2 | 3,1 | 2,9 | 1,0 | 1,3 |
| Σύνολο λειτουργικών εξόδων πριν από αποσβέσεις και απομειώσεις | (1.128,4) | (997,7) | (1.012,4) | (882,7) | (119,1) | (118,4) |
| **EBITDA** | **663,9** | **664,2** | **649,1** | **643,0** | **14,8** | **21,2** |
| Κόστη σχετιζόμενα με προγράμματα εθελούσιας αποχώρησης | 28,6 | 26,6 | 28,6 | 26,2 | - | 0,4 |
| Λοιπά έξοδα αναδιοργάνωσης | - | 0,8 | - | - | - | 0,8 |
| **Προσαρμοσμένο EBITDA** | **692,5** | **691,6** | **677,7** | **669,2** | **14,8** | **22,4** |
| Αποσβέσεις περιουσιακών στοιχείων με δικαίωμα χρήσης | (34,9) | (38,3) | (24,0) | (25,3) | (10,9) | (13,0) |
| Τόκοι επί των υποχρεώσεων από μισθώσεις | (4,9) | (4,5) | (3,7) | (3,4) | (1,2) | (1,1) |
| **Προσαρμοσμένο EBITDA (AL)** | **652,7** | **648,8** | **650,0** | **640,5** | **2,7** | **8,3** |
| ***περιθώριο %*** | ***36,5%*** | ***39,1%*** | ***39,2%*** | ***42,1%*** | ***2,0%*** | ***6,0%*** |

**Επενδύσεις (και προσαρμοσμένες επενδύσεις) σε πάγια περιουσιακά στοιχεία**

Οι επενδύσεις σε πάγια περιουσιακά στοιχεία προκύπτουν απευθείας από τις χρηματοοικονομικές καταστάσεις του Ομίλου, γραμμή «Αγορά ενσώματων και άυλων παγίων περιουσιακών στοιχείων» της κατάστασης Ταμειακών Ροών. Ο Όμιλος χρησιμοποιεί αυτόν τον «ΕΔΜΑ» για να εξασφαλίσει ότι η χρήση των ταμειακών διαθεσίμων γίνεται σύμφωνα με την ευρύτερη στρατηγική του Ομίλου για τη διαχείριση αυτών. Οι Προσαρμοσμένες επενδύσεις σε πάγια περιουσιακά στοιχεία υπολογίζονται αφαιρώντας από τις αγορές ενσώματων και άυλων παγίων περιουσιακών στοιχείων τις καταβολές για αγορά φάσματος.

|  |  |  |  |  |
| --- | --- | --- | --- | --- |
| **Όμιλος -(Ευρώ εκατ.)** | **Q2'24** | **Q2'23** | **6M'24** | **6M'23** |
| Αγορά ενσώματων και άυλων παγίων περιουσιακών στοιχείων –(Επενδύσεις σε πάγια περιουσιακά στοιχεία) | (156,1) | (166,7) | (273,6) | (246,6) |
| Καταβολές για αγορά φάσματος | - | - | - | - |
| **Προσαρμοσμένες επενδύσεις σε πάγια περιουσιακά στοιχεία** | **(156,1)** | **(166,7)** | **(273,6)** | **(246,6)** |

**Ελεύθερες Ταμειακές Ροές- Ελεύθερες Ταμειακές Ροές μετά από μισθώσεις (AL)- Προσαρμοσμένες Ελεύθερες Ταμειακές Ροές μετά από μισθώσεις (AL)**

* Oι Ελεύθερες Ταμειακές Ροές ορίζονται ως οι καθαρές ταμειακές εισροές από λειτουργικές δραστηριότητες μετά την αγορά ενσώματων και άυλων παγίων περιουσιακών στοιχείων προσθέτοντας τους πιστωτικούς τόκους εισπραχθέντες. Οι Ελεύθερες Ταμειακές Ροές μετά από μισθώσεις (AL) υπολογίζονται αφαιρώντας από τις Ελεύθερες Ταμειακές Ροές την αποπληρωμή υποχρεώσεων από μισθώσεις.
* Οι Προσαρμοσμένες Ελεύθερες Ταμειακές Ροές μετά από μισθώσεις (AL) διευκολύνουν τη σύγκριση των ταμειακών ροών μεταξύ των εταιρειών της αγοράς τηλεπικοινωνιών και τις συζητήσεις με το επενδυτικό κοινό και τους οίκους πιστοληπτικής αξιολόγησης. Υπολογίζονται εξαιρώντας από τις Ελεύθερες Ταμειακές Ροές μετά από μισθώσεις (AL) τις καταβολές για αγορά φάσματος, τις καταβολές προγραμμάτων εθελούσιας αποχώρησης και τις καταβολές εξόδων αναδιοργάνωσης.

Οι Ελεύθερες Ταμειακές Ροές μετά από μισθώσεις (AL) και οι Προσαρμοσμένες Ελεύθερες Ταμειακές Ροές μετά από μισθώσεις (AL) εξυπηρετούν στη μέτρηση των ταμειακών διαθεσίμων που προκύπτουν από τις λειτουργικές δραστηριότητες του Ομίλου ενώ διευκολύνουν ώστε να αξιολογηθούν καλύτερα οι ταμειακές επιδόσεις του Ομίλου καθώς και η δυνατότητα αποπληρωμής του χρέους, η διανομή μερίσματος και η διατήρηση αποθεματικού.

|  |  |  |  |  |
| --- | --- | --- | --- | --- |
| **Όμιλος ΟΤΕ (Ευρώ εκατ.)** | **Q2'24** | **Q2'23** | **6M'24** | **6M'23** |
| Καθαρές ταμειακές εισροές από λειτουργικές δραστηριότητες | 289,8 | 331,2 | 550,0 | 654,3 |
| Αγορά ενσώματων και άυλων παγίων περιουσιακών στοιχείων | (156,1) | (166,7) | (273,6) | (246,6) |
| Πιστωτικοί τόκοι εισπραχθέντες | 4,0 | 3,3 | 7,4 | 5,3 |
| **Ελεύθερες Ταμειακές Ροές** | **137,7** | **167,8** | **283,8** | **413,0** |
| Αποπληρωμή υποχρεώσεων από μισθώσεις | (16,5) | (23,8) | (35,5) | (42,9) |
| **Ελεύθερες Ταμειακές Ροές μετά από μισθώσεις (AL)** | **121,2** | **144,0** | **248,3** | **370,1** |
| Καταβολές προγραμμάτων εθελούσιας αποχώρησης | 24,1 | 2,9 | 26,3 | 5,0 |
| Καταβολές λοιπών εξόδων αναδιοργάνωσης | 0,6 | 1,0 | 1,3 | 1,6 |
| Καταβολές για αγορά φάσματος | - | - | - | - |
| **Προσαρμοσμένες Ελεύθερες Ταμειακές Ροές μετά από μισθώσεις (AL)** | **145,9** | **147,9** | **275,9** | **376,7** |

**Προσαρμοσμένα Καθαρά Κέρδη σε μετόχους της εταιρείας**

Τα προσαρμοσμένα καθαρά κέρδη που κατανέμονται στους μετόχους της Εταιρείας διευκολύνουν στην ανάλυση της καθαρής κερδοφορίας του Ομίλου εξαιρουμένης της επίδρασης μη επαναλαμβανόμενων ή μη περιοδικών στοιχείων και στη σύγκριση των επιδόσεων σε σχέση με προηγούμενες περιόδους. Για την αντίστοιχη περίοδο του 2024 και την συγκρινόμενη περίοδο του 2023, έχει ληφθεί υπόψη η επίδραση από προγράμματα εθελούσιας αποχώρησης και από έξοδα αναδιοργάνωσης.

|  |  |  |  |  |
| --- | --- | --- | --- | --- |
| **Όμιλος ΟΤΕ (Ευρώ εκατ.)** | **Q2'24** | **Q2'23** | **6M'24** | **6M'23** |
| **Καθαρά κέρδη σε μετόχους της Εταιρείας** | **125,9** | **111,9** | **260,7** | **247,2** |
| Κόστη σχετιζόμενα με προγράμματα εθελούσιας αποχώρησης | 14,6 | 20,3 | 22,3 | 20,8 |
| Έξοδα αναδιοργάνωσης | - | 0,8 | - | 0,8 |
| **Προσαρμοσμένα Καθαρά κέρδη σε μετόχους της Εταιρείας** | **140,5** | **133,0** | **283,0** | **268,8** |

**ΙΙ. ΚΑΤΑΣΤΑΣΗ XΡΗΜΑΤΟΟΙΚΟΝΟΜΙΚΗΣ ΘΕΣΗΣ**

|  |  |  |
| --- | --- | --- |
| **(Ευρώ εκατ.)** | **30/062024** | **31/12/2023** |
| **ΠΕΡΙΟΥΣΙΑΚΑ ΣΤΟΙΧΕΙΑ** |  |  |
| **Μη κυκλοφορούντα περιουσιακά στοιχεία** |  |  |
| Ενσώματα πάγια | 2.227,5 | 2.188,3 |
| Περιουσιακά στοιχεία με δικαίωμα χρήσης | 260,0 | 258,4 |
| Υπεραξία | 376,6 | 376,6 |
| Τηλεπικοινωνιακές άδειες | 247,9 | 264,0 |
| Λοιπά άυλα περιουσιακά στοιχεία | 300,3 | 263,1 |
| Συμμετοχές | 0,1 | 0,1 |
| Δάνεια σε ασφαλιστικά ταμεία | 58,6 | 60,7 |
| Αναβαλλόμενες φορολογικές απαιτήσεις | 184,6 | 185,0 |
| Κόστος συμβάσεων | 26,7 | 28,7 |
| Λοιπά μη κυκλοφορούντα περιουσιακά στοιχεία | 76,3 | 77,3 |
| **Σύνολο μη κυκλοφορούντων περιουσιακών στοιχείων** | **3.758,6** | **3.702,2** |
| **Κυκλοφορούντα περιουσιακά στοιχεία** |  |  |
| Αποθέματα | 61,1 | 58,9 |
| Πελάτες | 607,9 | 537,6 |
| Λοιπά χρηματοοικονομικά περιουσιακά στοιχεία | 6,8 | 5,6 |
| Συμβατικά περιουσιακά στοιχεία | 69,8 | 63,9 |
| Λοιπά κυκλοφορούντα περιουσιακά στοιχεία | 122,0 | 103,7 |
| Δεσμευμένα ταμειακά διαθέσιμα | 0,7 | 0,6 |
| Ταμειακά διαθέσιμα και ταμειακά ισοδύναμα | 686,0 | 463,9 |
| **Σύνολο κυκλοφορούντων περιουσιακών στοιχείων** | **1.554,3** | **1.234,2** |
| **ΣΥΝΟΛΟ ΠΕΡΙΟΥΣΙΑΚΩΝ ΣΤΟΙΧΕΙΩΝ** | **5.312,9** | **4.936,4** |
| **ΙΔΙΑ ΚΕΦΑΛΑΙΑ ΚΑΙ ΥΠΟΧΡΕΩΣΕΙΣ** |  |  |
| **Ίδια κεφάλαια που αναλογούν στους μετόχους της εταιρείας** |  |  |
| Μετοχικό κεφάλαιο | 1.182,9 | 1.182,9 |
| Αποθεματικό υπέρ το άρτιο | 422,7 | 422,8 |
| Ίδιες μετοχές | (89,3) | (25,3) |
| Τακτικό αποθεματικό | 440,7 | 440,7 |
| Συναλλαγματικές διαφορές και λοιπά αποθεματικά | (143,9) | (148,2) |
| Υπόλοιπο κερδών εις νέο | 34,3 | 70,4 |
| **Σύνολο ιδίων κεφαλαίων που αναλογούν στους**  **μετόχους της Εταιρείας** | **1.847,4** | **1.943,3** |
| Μη ελέγχουσες συμμετοχές | 0,5 | 0,5 |
| **Σύνολο ιδίων κεφαλαίων** | **1.847,9** | **1.943,8** |
| **Μακροπρόθεσμες υποχρεώσεις** |  |  |
| Μακροπρόθεσμα δάνεια | 848,1 | 847,7 |
| Πρόβλεψη αποζημίωσης προσωπικού λόγω εξόδου από την υπηρεσία | 95,0 | 107,0 |
| Πρόβλεψη για λογαριασμό νεότητας | 72,4 | 75,9 |
| Συμβατικές υποχρεώσεις | 85,9 | 84,9 |
| Υποχρεώσεις από μισθώσεις | 183,6 | 184,9 |
| Αναβαλλόμενες φορολογικές υποχρεώσεις | 0,4 | 0,4 |
| Λοιπές μακροπρόθεσμες υποχρεώσεις | 78,7 | 43,0 |
| **Σύνολο μακροπρόθεσμων υποχρεώσεων** | **1.364,1** | **1.343,8** |
| **Βραχυπρόθεσμες υποχρεώσεις** |  |  |
| Προμηθευτές | 884,4 | 866,4 |
| Βραχυπρόθεσμα δάνεια | 40,0 | - |
| Φόρος εισοδήματος | 121,8 | 95,2 |
| Συμβατικές υποχρεώσεις | 225,6 | 223,9 |
| Υποχρεώσεις από μισθώσεις | 64,4 | 60,8 |
| Μερίσματα πληρωτέα | 299,3 | 2,5 |
| Λοιπές βραχυπρόθεσμες υποχρεώσεις | 465,4 | 400,0 |
| **Σύνολο βραχυπρόθεσμων υποχρεώσεων** | **2.100,9** | **1.648,8** |
| **ΣΥΝΟΛΟ ΙΔΙΩΝ ΚΕΦΑΛΑΙΩΝ ΚΑΙ ΥΠΟΧΡΕΩΣΕΩΝ** | **5.312,9** | **4.936,4** |

**ΙΙI. ΕΝΟΠΟΙΗΜΕΝΗ ΚΑΤΑΣΤΑΣΗ ΑΠΟΤΕΛΕΣΜΑΤΩΝ**

|  |  |  |  |  |  |  |
| --- | --- | --- | --- | --- | --- | --- |
| **(Ευρώ εκατ.)** | **Q2'24** | **Q2'23** | **y-o-y** | **6M'24** | **6M'23** | **y-o-y** |
| **Σταθερή Τηλεφωνία:** |  |  |  |  |  |  |
| Έσοδα λιανικής | 227,5 | 227,6 | 0,0% | 456,6 | 456,8 | 0,0% |
| Έσοδα χονδρικής | 164,3 | 148,9 | +10,3% | 313,3 | 273,7 | +14,5% |
| Λοιπά έσοδα | 111,3 | 86,1 | +29,3% | 223,5 | 160,8 | +39,0% |
| **Σύνολο εσόδων σταθερής τηλεφωνίας** | **503,1** | **462,6** | **+8,8%** | **993,4** | **891,3** | **+11,5%** |
| **Κινητή Τηλεφωνία:** |  |  |  |  |  |  |
| Έσοδα υπηρεσιών | 295,7 | 294,5 | +0,4% | 577,8 | 577,8 | 0,0% |
| Έσοδα πώλησης συσκευών | 77,0 | 68,1 | +13,1% | 150,4 | 134,1 | +12,2% |
| Λοιπά έσοδα | 5,9 | 4,0 | +47,5% | 10,7 | 7,7 | +39,0% |
| **Σύνολο εσόδων κινητής τηλεφωνίας** | **378,6** | **366,6** | **+3,3%** | **738,9** | **719,6** | **+2,7%** |
|  |  |  |  |  |  |  |
| **Λοιπά έσοδα** | **29,0** | **24,9** | **+16,5%** | **56,0** | **46,8** | **+19,7%** |
|  |  |  |  |  |  |  |
| **Σύνολο κύκλου εργασιών** | **910,7** | **854,1** | **+6,6%** | **1.788,3** | **1.657,7** | **+7,9%** |
|  |  |  |  |  |  |  |
| **Λοιπά λειτουργικά εσοδα** | **0,4** | **2,3** | **-82,6%** | **4,0** | **4,2** | **-4,8%** |
| **Λειτουργικά έξοδα** |  |  |  |  |  |  |
| Έξοδα διασύνδεσης και περιαγωγής | (130,9) | (115,4) | +13,4% | (243,2) | (205,0) | +18,6% |
| Πρόβλεψη για αναμενόμενες πιστωτικές ζημιές | (10,2) | (9,9) | +3,0% | (18,7) | (18,9) | -1,1% |
| Αποδοχές προσωπικού | (103,8) | (108,3) | -4,2% | (207,4) | (218,1) | -4,9% |
| Κόστη σχετιζόμενα με προγράμματα εθελουσίας αποχώρησης | (18,7) | (26,0) | -28,1% | (28,6) | (26,6) | +7,5% |
| Έξοδα εμπορικών προμηθειών | (23,0) | (21,8) | +5,5% | (46,6) | (42,8) | +8,9% |
| Κόστος εμπορευμάτων | (92,4) | (78,1) | +18,3% | (194,6) | (157,7) | +23,4% |
| Έξοδα συντήρησης και επισκευών | (23,4) | (23,3) | +0,4% | (44,2) | (44,2) | 0,0% |
| Έξοδα προώθησης | (19,0) | (16,1) | +18,0% | (34,2) | (30,3) | +12,9% |
| Λοιπά λειτουργικά έξοδα | (164,6) | (135,2) | +21,7% | (310,9) | (254,1) | +22,4% |
| **Σύνολο λειτουργικών εξόδων πριν από αποσβέσεις και απομειώσεις** | **(586,0)** | **(534,1)** | **+9,7%** | **(1.128,4)** | **(997,7)** | **+13,1%** |
|  |  |  |  |  |  |  |
| **Λειτουργικά κέρδη προ χρηματοοικονομικών και επενδυτικών δραστηριοτήτων. αποσβέσεων και απομειώσεων** | **325,1** | **322,3** | **+0,9%** | **663,9** | **664,2** | **0,0%** |
| Αποσβέσεις και απομειώσεις | (154,0) | (171,1) | -10,0% | (310,6) | (331,8) | -6,4% |
| **Λειτουργικά κέρδη προ χρηματοοικονομικών και επενδυτικών δραστηριοτήτων** | **171,1** | **151,2** | **+13,2%** | **353,3** | **332,4** | **+6,3%** |
| **Έσοδα και έξοδα από χρηματοοικονομικές και επενδυτικές δραστηριότητες** |  |  |  |  |  |  |
| Χρηματοοικονομικά έσοδα και έξοδα | (3,1) | (5,3) | -41,5% | (7,4) | (11,2) | -33,9% |
| Συναλλαγματικές διαφορές. καθαρές | 0,4 | 1,7 | -76,5% | 0,5 | 1,9 | -73,7% |
| Κέρδη/(Ζημιές) από συμμετοχές και λοιπά χρηματοοικονομικά περιουσιακά στοιχεία - Απομειώσεις | - | 0,4 | - | 0,3 | 0,6 | -50,0% |
| **Συνολικές ζημιές από χρηματοοικονομικές και επενδυτικές δραστηριότητες** | **(2,7)** | **(3,2)** | **-15,6%** | **(6,6)** | **(8,7)** | **-24,1%** |
|  |  |  |  |  |  |  |
| **Κέρδη προ φόρων** | **168,4** | **148,0** | **+13,8%** | **346,7** | **323,7** | **+7,1%** |
| Φόρος εισοδήματος | (42,5) | (36,1) | +17,7% | (86,0) | (76,5) | +12,4% |
| **Κέρδη χρήσης** | **125,9** | **111,9** | **+12,5%** | **260,7** | **247,2** | **+5,5%** |
|  |  |  |  |  |  |  |
| Κατανεμόμενα σε: |  |  |  |  |  |  |
| **Μετόχους της Εταιρείας** | 125,9 | 111,9 | +12,5% | 260,7 | 247,2 | +5,5% |
| **Μη ελέγχουσες συμμετοχές** | - | - | - | - | - | - |

1. **ΚΑΤΑΣΤΑΣΕΙΣ ΤΑΜΕΙΑΚΩΝ ΡΟΩΝ**

|  |  |  |  |  |  |  |
| --- | --- | --- | --- | --- | --- | --- |
| **(Ευρώ εκατ.)** | **Q2'24** | **Q2'23** | **y-o-y** | **6M'24** | **6M'23** | **y-o-y** |
|  |  |  |  |  |  |  |
| **Ταμειακές ροές από λειτουργικές δραστηριότητες** |  |  |  |  |  |  |
| Κέρδη προ φόρων | 168,4 | 148,0 | +13,8% | 346,7 | 323,7 | +7,1% |
| Προσαρμογές για: |  |  |  |  |  |  |
| Αποσβέσεις και απομειώσεις | 154,0 | 171,1 | -10,0% | 310,6 | 331,8 | -6,4% |
| Κόστη σχετιζόμενα με προγράμματα εθελούσιας αποχώρησης | 18,7 | 26,0 | -28,1% | 28,6 | 26,6 | +7,5% |
| Πρόβλεψη για αποζημίωση προσωπικού | 0,5 | 0,4 | +25,0% | 1,0 | (3,8) | - |
| Πρόβλεψη για λογαριασμό νεότητας | - | (2,6) | - | - | (2,4) | - |
| Συναλλαγματικές διαφορές. καθαρές | (0,4) | (1,7) | -76,5% | (0,5) | (1,9) | -73,7% |
| (Κέρδη) / ζημιές από συμμετοχές και λοιπά χρηματοοικονομικά περιουσιακά στοιχεία - Απομειώσεις | - | (0,4) | - | (0,3) | (0,6) | -50,0% |
| Χρηματοοικονομικά έξοδα, καθαρά | 3,1 | 5,3 | -41,5% | 7,4 | 11,2 | -33,9% |
| ***Προσαρμογές για μεταβολές λογαριασμών κεφαλαίου κίνησης:*** | ***(16,7)*** | ***(1,4)*** | ***-*** | ***(42,1)*** | ***(22,1)*** | ***+90,5%*** |
| Μείωση / (αύξηση) αποθεμάτων | *0,6* | *6,9* | *-91,3%* | *(2,2)* | *1,2* | *-* |
| Μείωση / (αύξηση) απαιτήσεων | *(45,1)* | *(37,6)* | *+19,9%* | *(96,4)* | *(47,4)* | *+103,4%* |
| (Μείωση) / αύξηση υποχρεώσεων (πλην δανεισμού) | *27,8* | *29,3* | *-5,1%* | *56,5* | *24,1* | *+134,4%* |
| Καταβολές προγραμμάτων εθελούσιας αποχώρησης | (24,1) | (2,9) | - | (26,3) | (5,0) | - |
| Καταβολές αποζημίωσης προσωπικού και λογαριασμού νεότητας εκτός εισφορών εργαζομένων | (4,9) | (2,8) | +75,0% | (6,7) | (4,6) | +45,7% |
| Χρεωστικοί τόκοι και συναφή έξοδα καταβεβλημένα (πλην μισθώσεων) | (3,4) | (4,5) | -24,4% | (6,2) | (8,6) | -27,9% |
| Τόκοι μισθώσεων καταβεβλημένοι | (2,1) | (2,2) | -4,5% | (4,9) | (4,5) | +8,9% |
| Φόρος εισοδήματος (καταβεβλημένος)/εισπρακτέος | (3,3) | (1,1) | - | (57,3) | 14,5 | - |
| **Καθαρές ταμειακές εισροές από λειτουργικές δραστηριότητες** | **289,8** | **331,2** | **-12,5%** | **550,0** | **654,3** | **-15,9%** |
|  |  |  |  |  |  |  |
| **Ταμειακές ροές από επενδυτικές δραστηριότητες** |  |  |  |  |  |  |
| Αγορά χρηματοοικονομικών περιουσιακών στοιχείων | (0,3) | (0,1) | - | (0,3) | (0,7) | -57,1% |
| Εισπράξεις /(πληρωμές) σχετιζόμενες με πώληση θυγατρικών / συμμετοχών | (0,1) | - | - | (8,7) | - | - |
| Αποπληρωμές εισπρακτέων δανείων | 1,8 | 1,8 | - | 3,6 | 3,6 | - |
| Αγορά ενσώματων και άυλων παγίων περιουσιακών στοιχείων | (156,1) | (166,7) | -6,4% | (273,6) | (246,6) | +10,9% |
| Κίνηση δεσμευμένων ταμειακών διαθεσίμων | - | (0,1) | - | - | (0,1) | - |
| Πιστωτικοί τόκοι εισπραχθέντες | 4,0 | 3,3 | +21,2% | 7,4 | 5,3 | +39,6% |
| **Ταμειακές ροές από χρηματοδοτικές δραστηριότητες** | **(150,7)** | **(161,8)** | **-6,9%** | **(271,6)** | **(238,5)** | **+13,9%** |
|  |  |  |  |  |  |  |
| Απόκτηση ιδίων μετοχών | (46,3) | (39,1) | +18,4% | (62,3) | (59,1) | +5,4% |
| Εισπράξεις από δάνεια | 40,0 | 80,0 | -50,0% | 40,0 | 80,0 | -50,0% |
| Εξοφλήσεις δανείων | - | (150,0) | - | - | (161,5) | - |
| Αποπληρωμή υποχρεώσεων από μισθώσεις | (16,5) | (23,8) | -30,7% | (35,5) | (42,9) | -17,2% |
| Χρηματοοικονομικές υποχρεώσεις σχετιζόμενες με ηλεκτρονικά πορτοφόλια | 1,7 | 0,5 | - | 1,6 | (1,0) | - |
| Μερίσματα πληρωθέντα σε μετόχους της εταιρείας | - | (0,2) | - | - | (0,2) | - |
| **Καθαρές ταμειακές εκροές από χρηματοδοτικές δραστηριότητες** | **(21,1)** | **(132,6)** | **-84,1%** | **(56,2)** | **(184,7)** | **-69,6%** |
|  |  |  |  |  |  |  |
| **Καθαρή αύξηση/( μείωση) ταμειακών διαθεσίμων και ταμειακών ισοδυνάμων** | **118,0** | **36,8** | **-** | **222,2** | **231,1** | **-3,9%** |
| **Ταμειακά διαθέσιμα και ταμειακά ισοδύναμα έναρξης χρήσης** | 567,8 | 784,3 | -27,6% | 463,9 | 590,1 | -21,4% |
| Συναλλαγματικές διαφορές στα διαθέσιμα | 0,2 | - | **-** | (0,1) | (0,1) | - |
| **Ταμειακά διαθέσιμα και ταμειακά ισοδύναμα λήξης χρήσης** | **686,0** | **821,1** | **-16,5%** | **686,0** | **821,1** | **-16,5%** |